  Туспуктэм: Григорий Фомин Наталия Сильвестрова 19-24 толшоре Дэбесын гуртын улӥсь дышетскисьёс пӧлын шахматэн ӝог амалэн шудонъя но блицъя ньылетӥ огъяросси ӵошатсконъёс ортчозы. Турнире пыриськон понна куриськонъёс 27 улосвылъёсысь вуизы ни. Со сярысь муниципал кылдытэтлэн тӧроез Андрей Иванов «ВКонтакте» мерлыко вотэсысь бамаз ивортӥз. Куриськон 300 пала пиналъёс келязы. Донецк калык элькунысь, Астрахань, Тверь, Киров, Пенза улосвылъёсысь, Ямало-Ненец автоном округысь, Алтай, Краснодар шаеръёсысь дышетскисьёс вожвылъяськонэ нырысьсэ пыриськозы. « Дэбесын турнир арысь аре бадӟыма, соин вожвылъяськон эшшо тунсыкогес луоз. Пиналъёсмылэн вормыны вань луонлыкъёссы вань. Али соос ӵошатсконъёслы рос-прос дасясько. Асьме пиосмы но нылъёсмы понна висёмы » Андрей Иванов, Дэбес ёрослэн тӧроез Тодэ вайытом, 2022-тӥ арын шахматъя ӵошатсконъёсы Россиысь 18 улосвылъёсысь 64 команда пыриськиз. Тегъёс: Дэбес Удмуртия шахмат Спорт пиналъёс  